Erich Fromm, naixito de Frankfurt d'o Main (Imperio alemán, hue Hesse, Alemanya) o 23 de marzo de 1900 y muerto en Locarno (Cantón d'o Tesino, Suiza) o 18 de marzo de 1980, estió un psicoanalista estausunidense d'orichen chodigo alemán. Fació os suyos estudios en a Universidat de Heidelberg y en a Universidat de Múnich, rematando-los en o Instituto de Psicoanalís de Berlín, y estió con Theodor W. Adorno y Herbert Marcuse uno d'os prencipals representants d'a dita Escuela de Frankfurt mientres a Republica de Weimar, fendo o desembolique d'as tesis de Sigmund Freud.